— 414 — 



vous pouvez vous souvenir, Monsieur, que ce sont ceux-là les- 

 quels il n'y a pas encore deux ans ne se fussent contentez de la 

 vous ravir aultrement qu'avec vostre vye. S'ils ont changé despuis 

 d'affection, je n'en scay rien, et le temps le monstrera; mais quant 

 à moy, à Dieu ne plaise que l'obéissance que je vous doy meure 

 jamais qu'avec moy, voires mesmes à la condition de renaistre en 

 ceulx qui ne peuvent sortir de moy qu'ils n'ayent cest honneur 

 d'estre voz plus proches parens de vostre sang et voz naturels ser- 

 viteurs. Et cependant, Monsieur, vous me permectrez d'ignorer 

 comme ceulx-là vous peuvent estre amys , qui , non contens de cher- 

 cher pour la deuxième fois la mort de vostre frère, osent bien en- 

 treprendre jusque là de vous faire ministre et instrument de leur 

 mauvaise volonté. Or, Monsieur, tout cecy soit dict affîn que, sinon 

 pour l'amour de moy, au moins pour l'honneur de Dieu et le res- 

 pect de vous mesmes, vous considériez toutes ces choses avant que 

 de passer plus oultre contre celluy qui par ung naturel debvoir 

 est ung second vous mesmes, et qui de sa part ainsi que jamais 

 Dieu aydantil ne faudra à son devoir, aussi aymerait trop mieulx 

 la mort que de survivre aux calamités qui en suivroient l'effect 

 d'ung tel combat, de quelque costé que la victoire inclinast; mais 

 s'il est ainsi que ceulx qui sont cause de ces misères continuent 

 jusques au bout , et s'il ne vous plaist brider leur affection par l'auc- 

 torité que Dieu vous a donnée, nous espérons. Monsieur, qu'a- 

 vec l'ayde de celluy duquel nous maintiendrons l'honneur jusqu'à 

 la dernière goutte de nostre sang vous pourrez en bref, sans vous 

 envelopper en ce qui leur est propre et qui est tout indigne de 

 vous, veoir une issue qui vous éclaircira de toutes leurs entre- 

 prinses et conseils , et qui sera cause que vous cognoistrez mieulx 

 que jamais de quelle affection non pas moy seulement, mais aussi 

 toute ceste compaignie vous est après Dieu et la Majesté du Roy et 

 de la Royne entièrement dédiée. 



« Monsieur, après avoir présenté mes très-humbles recomman- 

 dations à vostre bonne grâce, je prieray le Créateur vous conserver 

 en toute heureuse prospérité et santé. 



«D'Orléans, ce XIII jour de juing 1662 ^. » 



Cette lettre fait partie du recueil n° 89 , où figurent tous les 



^ Bibliothèque impériale de Saint-Pétersbourg. — Documents français, 

 vol. XXXIX , page 4 2 , f°^ 3 et d. 



